**Ministerstvo dopravy a výstavby Slovenskej republiky**

ako Riadiaci orgán pre OPII

vydáva

**Zmenu č. 1**

k

**Vyzvaniu č. OPII-121-3.1-HMBA-ELTRPETR**

**na predloženie žiadosti o NFP pre veľký projekt prioritnej osi č. 3 OPII**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 3 - Verejná osobná doprava |
| **Investičná priorita** | 7ii): Vývoj a zlepšovanie ekologicky priaznivých, vrátane nízkohlukových, a nízkouhlíkových dopravných systémov vrátane vnútrozemských vodných ciest a námornej dopravy, prístavov, multimodálnych prepojení a letiskovej infraštruktúry v záujme podpory udržateľnej regionálnej a miestnej mobility |
| **Špecifický cieľ** | 3.1: Zvýšenie atraktivity verejnej osobnej dopravy prostredníctvom modernizácie a rekonštrukcie infraštruktúry pre IDS a mestskú dráhovú dopravu |
| **Schéma štátnej pomoci/Schéma pomoci de minimis** | neuplatňuje sa |
| **Fond** | Kohézny fond (ďalej aj „KF“) |
| **Žiadateľ** | Hlavné mesto SR Bratislava |
| **Projekt/y** | **Nová električková trať v Petržalke, 2. časť Bosákova ulica – Janíkov dvor** |

Dátum zverejnenia zmeny: **24.11.2022**

Dátum účinnosti zmeny: **25.11.2022**

**CIEĽ ZMENY A PRÁVNY ZÁKLAD**

Cieľom zmeny je úprava textu vyzvania za účelom predloženia Žiadosti o NFP na fázovaný projekt.

Riadiaci orgán pre OPII mení vyzvanie v súlade s ustanovením § 58 Osobitné postupy pri poskytovaní príspevku v čase krízovej situácie, zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov ods. 8 *Na vyzvanie pre veľký projekt podľa § 27 ods. 1 sa odsek 1 vzťahuje primerane.*

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Vyzvanie
2. ITMS

**ZDÔVODNENIE ZMIEN**

1. Vyzvanie:

* Časť 1.3 Indikatívna výška finančných prostriedkov vyčlenených na vyzvanie (zdroje EÚ): zmena výšky finančných prostriedkov vyčlenených na vyzvanie zo zdroja EÚ a doplnenie textu: „Uvedená indikatívna výška finančných prostriedkov predstavuje finančnú alokáciu pre prvú fázu veľkého projektu“.
* Časť 3. Overovanie podmienok poskytnutia príspevku a ďalšie informácie k vyzvaniu – doplnenie odkazu na metodické usmernenie k fázovaniu.

1. ITMS:

* Pre oprávnenú aktivitu A. Modernizácia a výstavba električkových a trolejbusových tratí vrátane prvkov preferencie MHD a napojenia na ostatné druhy MHD a nemotorovú dopravu bol doplnený merateľný ukazovateľ: „P0111 Percento fyzického pokroku z celkovej dĺžky novej a/alebo technicky zhodnotenej infraštruktúry“

**Záverečné ustanovenia**

Ostatné dokumenty zverejnené v rámci predmetného vyzvania zostávajú nezmenené.

Zmena vyzvania **sa vzťahuje aj na žiadosť o NFP predloženú pred dátumom zverejnenia tejto zmeny vyzvania** na RO OPII. V prípade potreby RO OPII vyzve žiadateľa na doplnenie Žiadosti o NFP.